[{"text_idx": "#000000", "text": "Mae unrhyw system blockchain sydd wrth wraidd busnes yn ddigon diwerth os na ellir ei hintegreiddio a\u0302 systemau rheoli gweithredol y busnes hwnnw. Mae hyn wedyn yn cael ei waethygu gan y ffaith fod cyfriflyfr gwasgaredig yn sail sylweddol iawn i\u2019r blockchain - mae angen i bob sefydliad sy\u2019n cyfrannu integreiddio eu systemau eu hunain, sydd fel arfer yn hollol wahanol i unrhyw sefydliad arall sy'n defnyddio'r blockchain. O ganlyniad, mae angen ateb cyffredin syml iawn a ddylai weithio i bawb."}, {"text_idx": "#000001", "text": "Penderfynodd y ti\u0302m prosiect blockchain mai'r ateb hawsaf i ddarpar ddefnyddwyr y blockchain fyddai datblygu rhyngwyneb rhaglennu cymwysiadau (API) gwe REST dilysu syml iawn i'w ddefnyddio at ddibenion integreiddio. Mae'r rhan fwyaf o systemau meddalwedd busnes, o gyfrifeg i weithgynhyrchu, wedi ychwanegu'r gallu i gysylltu ag API REST."}, {"text_idx": "#000002", "text": "Yna, i brofi y byddai'r API REST hwn yn gweithio, adeiladodd Riversimple raglen enghreifftiol a fyddai'n integreiddio a\u0302'r blockchain a\u0302'r systemau telemetreg sy'n darparu gwybodaeth am y ceir y byddai eu cydrannau a'u taith yn cael eu defnyddio i brofi'r system blockchain."}, {"text_idx": "#000003", "text": "Mae meysydd allweddol y cymhwysiad arddangos hwn yn cynnwys:"}, {"text_idx": "#000004", "text": "Manylion pob taith a wneir gan bob car gan gynnwys llwybr y daith, pellter ac ynni a ddefnyddir\nManylion cyflenwyr ar gyfer y cyflenwyr hynny a fyddai\u2019n cyflenwi cydrannau a fyddai\u2019n cael eu cysylltu a\u0302\u2019r ceir hyn ac a gyflenwyd ar sail \u2018gwasanaetheiddio\u2019\nParamedrau craidd contractau y byddai cydrannau'n cael eu cyflenwi oddi tanynt\nY cydrannau a gyflenwyd ar sail gwasanaetheiddio a'r ceir y gosodwyd pob un arnynt"}, {"text_idx": "#000005", "text": "Oherwydd oedi wrth ddarparu cysylltedd i sylfaen y blockchain, adeiladwyd ail API REST a fyddai'n storio ac yn adfer data o gronfa ddata berthynol leol arferol. Y fersiwn leol hon, yn union yr un fath o ran perfformiad ag API\u2019r blockchain, oedd y prif offeryn ar gyfer profi a datblygu'r cymhwysiad arddangos."}, {"text_idx": "#000007", "text": "Er bod yr arddangoswr yn dangos pw\u0302er blockchain yn glir yn y model busnes \u2018gwasanaetheiddio\u2019, roedd hefyd yn dangos cyfyngiadau defnyddio fframwaith cymhleth. Bu oedi sylweddol i'r arddangoswr wrth ddisgwyl i sylfaen y blockchain fod yn gysylltadwy. Dylai gwaith yn y dyfodol ystyried symleiddio'r blockchain ei hun yn sylweddol, gan obeithio cynhyrchu rhywbeth y gellir ei osod a'i redeg yn hawdd iawn."}, {"text_idx": "#000008", "text": "Wrth gwrs, dim ond arddangoswr yw arddangoswr. Y cam nesaf fyddai profi'r API a\u0302 chymwysiadau busnes dilys. Wrth i waith adeiladu ceir Riversimple agosa\u0301u at gychwyn cynhyrchu, bydd meddalwedd busnes dilys yn cael ei ychwanegu a dylid profi hyn yn erbyn API\u2019r blockchain cyn iddo gael ei ddewis. Bydd yn rhaid i bartneriaid yn y gadwyn gyflenwi hefyd gydweithio a\u0302 Riversimple i brofi cysylltedd eu systemau busnes eu hunain."}]